《赠淳于公归养》
宋代·朱台符

通籍悬车不待车，彩衣归去奉晨昏。
倚门且慰慈亲望，恋阙空衔圣主恩。
天上芝泥新诰敕，海边芜没旧田园。
会须引退追高躅，宦路悠悠岂足论。

作者简介：（965—1006）眉州眉山人，字拱正。太宗淳化三年进士。累官太常博士，出为京西转运副使。上言与契丹修好，又自请往使，时论韪之。真宗咸平二年，上疏请重农积谷、任将选兵、慎择守令、轻徭节用、均赋慎刑等。景德初，为陕西转运使，与杨覃不协，徙知郢州，改知洪州，卒于道。